**Esitys**

Alla oleva A1 -englannin opetussuunnitelma tulee voimaan 1.8.2021. Kyseistä opetussuunnitelmaa noudatetaan niiden oppilaiden opetuksessa, jotka ovat aloittaneet englannin opiskelun 1.1.2020 tai sen jälkeen ensimmäisellä vuosiluokalla.

**14.4.3 Vieraat kielet**

**Kielikasvatus**

Kielitaidon kehittyminen alkaa varhaislapsuudessa ja jatkuu elinikäisenä prosessina. Monikielinen kompetenssi kehittyy kotona, koulussa ja vapaa-ajalla. Se koostuu äidinkielten ja muiden kielten sekä niiden murteiden eritasoisista taidoista. Koulun kieltenopetuksen lähtökohtana on kielen käyttö eri tilanteissa. Se vahvistaa oppilaiden kielitietoisuutta ja eri kielten rinnakkaista käyttöä sekä monilukutaidon kehittymistä. Oppilaat oppivat tekemään havaintoja erikielisistä teksteistä ja vuorovaikutuksen käytänteistä, käyttämään kielitiedon käsitteitä tekstien tulkinnassa ja hyödyntämään erilaisia tapoja oppia kieliä. Oppilaat käyttävät eri kielten taitoaan kaiken oppimisen tukena eri oppiaineissa. Oppilaita ohjataan lukemaan kielitaidolleen sopivia tekstejä ja hankkimaan opiskelussa tarvittavaa tietoa eri kielillä.

Oppilaita ohjataan tiedostamaan sekä omaa että muiden kielellisten ja kulttuuristen identiteettien monikerroksisuutta. Myös vähemmistökielten ja uhanalaisten kielten merkitys tuodaan esiin opetuksessa. Opetus tukee oppilaiden monikielisyyttä hyödyntämällä kaikkia, myös oppilaiden vapaa-ajalla käyttämiä kieliä. Opetus vahvistaa oppilaiden luottamusta omiin kykyihinsä oppia kieliä ja käyttää vähäistäkin kielitaitoaan rohkeasti. Kielikasvatus edellyttää eri oppiaineiden yhteistyötä.

**Oppiaineen tehtävä**

Kieli on oppimisen ja ajattelun edellytys. Kieli on mukana kaikessa koulun toiminnassa, ja jokainen opettaja on kielen opettaja. Kielten opiskelu edistää ajattelutaitojen kehittymistä. Se antaa aineksia monikielisen ja -kulttuurisen identiteetin muodostumiselle ja arvostamiselle. Sanavaraston ja rakenteiden karttuessa myös vuorovaikutus- ja tiedonhankintataidot kehittyvät. Kielten opiskelussa on runsaasti sijaa ilolle, leikillisyydelle ja luovuudelle.

Kieltenopetus on osa kielikasvatusta ja johdatusta kielitietoisuuteen. Oppilaissa herätetään kiinnostus kouluyhteisön ja ympäröivän maailman kielelliseen ja kulttuuriseen moninaisuuteen ja heitä rohkaistaan viestimään autenttisissa ympäristöissä. Koulussa ohjataan arvostamaan eri kieliä, niiden puhujia ja erilaisia kulttuureita. Sukupuolten tasa-arvoa kielivalinnoissa ja kielten opiskelussa vahvistetaan erilaisia oppilaita kiinnostavalla kielivalintatiedotuksella, rohkaisemalla oppilaita tekemään aidosti itseään kiinnostavia valintoja sukupuolesta riippumatta, käsittelemällä opetuksessa monipuolisesti erilaisia aiheita sekä käyttämällä vaihtelevia ja toiminnallisia työtapoja.

Kielten opiskelu valmistaa oppilaita suunnitelmalliseen ja luovaan työskentelyyn erilaisissa kokoonpanoissa. Oppilaille ja oppilasryhmille luodaan mahdollisuuksia verkostoitumiseen ja yhteydenpitoon ihmisten kanssa myös eri puolilla maailmaa. Tieto- ja viestintäteknologia tarjoaa yhden luontevan mahdollisuuden toteuttaa kieltenopetusta autenttisista tilanteista ja oppilaiden viestintätarpeista lähtien. Opetus antaa myös valmiuksia osallisuuteen ja aktiiviseen vaikuttamiseen kansainvälisessä maailmassa.

Opetus vahvistaa oppilaiden luottamusta omiin kykyihinsä oppia kieliä ja käyttää niitä rohkeasti. Oppilaille annetaan mahdollisuus edetä yksilöllisesti ja saada tarpeen mukaan tukea oppimiselleen. Opetus järjestetään niin, että myös muita nopeammin etenevät tai kieltä entuudestaan osaavat voivat edistyä.

Kielten opetuksessa kehitetään monilukutaitoa ja käsitellään erilaisia tekstejä. Lasten ja nuorten erilaiset kiinnostuksen kohteet otetaan huomioon tekstien valinnassa. Opetuksessa luodaan siltoja myös eri kielten välille sekä oppilaiden vapaa-ajan kielenkäyttöön. Oppilaita ohjataan hakemaan osaamillaan kielillä tietoa.

**Vieras kieli englanti, A-oppimäärä vuosiluokilla 3–6**

Vuosiluokilla 3–6 kaikilla oppilailla on äidinkielen lisäksi opetusta vähintään kahdessa muussa kielessä: yhteisessä A1-kielessä sekä B1- kielessä ja mahdollisesti myös A2-kielessä, joka on A-kielen valinnainen oppimäärä. Useat oppilaat käyttävät englantia kasvavassa määrin vapaa-aikanaan. Tämä oppilaiden informaalin oppimisen kautta hankkima taito otetaan huomioon opetuksen suunnittelussa ja sisältöjä valittaessa.

**Tavoitteet vuosiluokittain**

**Kasvu kulttuuriseen moninaisuuteen ja kielitietoisuuteen**

**T1 ohjata oppilasta havaitsemaan lähiympäristön ja maailman kielellinen ja kulttuurinen runsaus sekä englannin asema globaalin viestinnän kielenä**

**3. lk** Oppilas tiedostaa englannin kielen ja sen ilmenemisen omassa arkielämässään. Oppilas tunnistaa joitakin englantilaisen kulttuurin piirteitä. Oppilas tiedostaa lähiympäristössään puhuttujen kielten kirjon ja ymmärtää sen, että englannin kielellä pärjää monissa eri tilanteissa.

**4. lk** Englantilaisen kulttuurin ja englannin kielen aseman tuntemus laajenee. Oppilas tutustuu ajatukseen, että englannin kieltä puhutaan eri puolilla maailmaa eri tavoin.

**5. lk** Oppilas tutustuu englannin kielen globaaliin asemaan maailmassa, ja tutustuu englannin kielen eri variaatioihin. Oppilas tutkii, millaisia kieliä hänen ympäristössään puhutaan.

**6. lk** Oppilas tiedostaa englannin kielen globaalin aseman maailmassa, ja tunnistaa englannin kielen eri variaatioita. Oppilas osaa kuvata, millaisia kieliä hänen ympäristössään puhutaan.

**Laaja-alainen osaaminen**: L2

**T2 motivoida oppilasta arvostamaan omaa kieli- ja kulttuuritaustaansa sekä maailman kielellistä ja kulttuurista moninaisuutta ja kohtaamaan ihmisiä ilman arvottavia ennakko-oletuksia**

**3. lk** Oppilas tutustuu omaan kulttuuritaustaansa.

**4. lk** Oppilas ymmärtää oman kulttuuritaustansa suhteessa muihin, ja harjoittelee suvaitsevaisuutta muita kulttuuri- ja kieliryhmiä kohtaan.

**5. lk** Oppilas pohtii asenteitaan muita kulttuuri- ja kieliryhmiä kohtaan ja harjoittelee suvaitsevaisuutta.

**6. lk** Oppilas osaa arvostaa omaa kulttuuri- ja kielitaustaansa sekä muita ihmisiä ja heidän kieliään ja kulttuuriaan ilman ennakkoluuloja.

**Laaja-alainen osaaminen:** L1, L2

**T3 ohjata oppilasta havaitsemaan kieliä yhdistäviä ja erottavia ilmiöitä sekä tukea oppilaan kielellisen päättelykyvyn kehittymistä**

**3. lk** Oppilas havainnoi eri kieliä ja niiden samankaltaisuuksia lähiympäristössään.

**4. lk** Oppilas havainnoi eri kieliä ja niiden samankaltaisuuksia lähiympäristössään.

**5. lk** Oppilas havainnoi eri kieliä ja pohtii niiden eroavaisuuksia ja samankaltaisuuksia.

**6. lk** Oppilaan käsitys eri kielten välisistä eroavaisuuksista ja samankaltaisuuksista syvenee. Oppilas tekee havaintoja sanojen lainautumisesta kielestä toiseen.

**Laaja-alainen osaaminen:** L1, L2

**T4 ohjata oppilasta ymmärtämään, että englanniksi on saatavilla runsaasti aineistoa ja valitsemaan niistä omaa oppimistaan edistävää, sisällöltään ja vaikeustasoltaan sopivaa aineistoa**

**3. lk** Oppilas havainnoi englannin kielen ilmenemistä omassa arjessaan ja harjoittelee hyödyntämään ko. aineistoa omassa oppimisessaan.

**4. lk** Oppilas havainnoi englannin kielen ilmenemistä omassa arjessaan ja harjoittelee hyödyntämään ko. aineistoa omassa oppimisessaan.

**5. lk** Oppilas tutustuu kielten ja kulttuurien moninaisuuteen. Oppilas harjoittelee etsimään ja valitsemaan itselleen sopivaa luettavaa, katsottavaa tai kuunneltavaa.

**6. lk** Oppilas tiedostaa kielten ja kulttuurien moninaisuuden. Oppilas harjoittelee etsimään ja valitsemaan itselleen sopivaa luettavaa, katsottavaa tai kuunneltavaa.

**Laaja-alainen osaaminen:** L2, L3

**Kielenopiskelutaidot**

**T5 tutustua yhdessä opetuksen tavoitteisiin ja luoda salliva opiskeluilmapiiri, jossa tärkeintä on viestin välittyminen sekä kannustava yhdessä oppiminen**

**3. lk** Oppilas tutustuu yhdessä ryhmän kanssa opetuksen tavoitteisiin. Oppilas harjoittelee toimimaan parin kanssa ja edistämään myönteistä opiskeluilmapiiriä.

**4. lk** Oppilastutustuu yhdessä ryhmän kanssa opetuksen tavoitteisiin. Oppilas harjoittelee ottamaan vastuuta ryhmässä toimimisesta ja edistämään myönteistä opiskeluilmapiiriä.

**5. lk** Oppilastiedostaa opetuksen tavoitteet ja harjoittelee asettamaan itselleen pienimuotoisia tavoitteita. Oppilas harjoittelee antamaan ja vastaanottamaan kannustavaa palautetta sekä edistää myönteistä opiskeluilmapiiriä.

**6. lk** Oppilastiedostaa opetuksen tavoitteet ja asettaa omalle oppimiselle tavoitteita. Oppilas osaa antaa ja vastaanottaa kannustavaa palautetta sekä edistää myönteistä opiskeluilmapiiriä.

**Laaja-alainen osaaminen:** L1, L3

**T6 ohjata oppilasta ottamaan vastuuta omasta kielenopiskelustaan ja kannustaa harjaannuttamaan kielitaitoaan rohkeasti ja myös tieto- ja viestintäteknologiaa käyttäen sekä kokeilemaan, millaiset tavat oppia kieliä sopivat hänelle parhaiten**

**3. lk** Oppilas harjoittelee erilaisia kielenopiskelutapoja. Oppilas harjoittelee käyttämään tieto- ja viestintätekniikkaa osana kielenopiskelua

**4. lk** Oppilas harjoittelee monipuolisia kielenopiskelutapoja. Oppilas vahvistaa tieto- ja viestintätekniikan käyttötaitojaan. Oppilas opettelee arvioimaan omaa kielitaitoaan esimerkiksi Eurooppalaista kielisalkkua käyttäen.

**5. lk** Oppilas käyttää itselleen sopivia ja tehokkaita kielenopiskelutapoja. Oppilas käyttää tieto- ja viestintätekniikkaa kielenopiskelussa. Oppilas arvioi omaa kielitaitoaan.

**6. lk** Oppilas käyttää itselleen sopivia ja tehokkaita kielenopiskelutapoja. Oppilas käyttää tieto- ja viestintätekniikkaa kielenopiskelussa. Oppilas arvioi omaa kielitaitoaan.

**Laaja-alainen osaaminen:** L1, L4, L5, L6

**Kehittyvä kielitaito, taito toimia vuorovaikutuksessa**

**T7 ohjata oppilasta harjoittelemaan vuorovaikutusta aihepiiriltään monenlaisissa tilanteissa rohkaisten viestinnän jatkumiseen mahdollisista katkoksista huolimatta**

**3. lk** Oppilas osaa reagoida englanniksi tavallisimmissa arkitilanteissa. Oppilas ymmärtää, että vieraan sanan merkityksen voi päätellä asiayhteydestä.

**4. lk** Oppilas harjoittelee päättelemään vieraan sanan merkityksen asiayhteydestä. Oppilas opettelee kertomaan itselleen läheisistä aiheista.

**5. lk** Oppilas harjoittelee kertomaan mielipiteitään, ajatuksiaan ja tietojaan tutuissa tilanteissa.

**6. lk** Oppilas osaa ilmaista mielipiteitään, ajatuksiaan ja tietojaan eri tilanteissa. Oppilas harjoittelee käyttämään kiertoilmauksia, jos viestintään tulee katkoksia.

**Laaja-alainen osaaminen:** L2, L4, L5, L7

**T8 rohkaista oppilasta pitämään yllä viestintätilannetta käyttäen monenlaisia viestinnän jatkamisen keinoja**

**3. lk** Oppilas harjoittelee tukemaan viestintätilannetta ei-kielellisin keinoin.

**4. lk** Oppilas tukee viestintätilannetta ei-kielellisin keinoin.

**5. lk** Oppilas osallistuu enenevässä määrin viestintään ja turvautuu harvemmin ei-kielellisiin ilmaisuihin.

**6. lk** Oppilas osallistuu enenevässä määrin viestintään ja turvautuu harvemmin ei-kielellisiin ilmaisuihin.

**Laaja-alainen osaaminen:** L4

**T9 tukea oppilaan viestinnän kulttuurista sopivuutta tarjoamalla mahdollisuuksia harjoitella monipuolisia sosiaalisia tilanteita**

**3. lk** Oppilas harjoittelee käyttämään englantia erilaisissa tilanteissa, jotka liittyvät jokapäiväiseen elämänpiiriin.

**4. lk** Oppilas vahvistaa taitojaan käyttää englantia erilaisissa tilanteissa, jotka liittyvät jokapäiväiseen elämänpiiriin.

**5. lk** Oppilas osaa käyttää englantia erilaisissa tilanteissa, jotka liittyvät jokapäiväiseen elämänpiiriin.

**6. lk** Oppilas osaa käyttää englantia erilaisissa tilanteissa, jotka liittyvät jokapäiväiseen elämänpiiriin, omiin kiinnostuksen kohteisiin tai ajankohtaisuuteen.

**Laaja-alainen osaaminen:** L2, L4

**Kehittyvä kielitaito, taito tulkita tekstejä**

**T10 ohjata oppilasta työskentelemään vaativuudeltaan monen tasoisten puhuttujen ja kirjoitettujen tekstien parissa käyttäen erilaisia ymmärtämisstrategioita**

**3. lk**. Oppilas lukee ja ymmärtää yksinkertaisia tilanteita ja viestejä. Oppilas harjoittelee päättelemään sanojen merkityksiä kuvien, tuttujen sanojen ja asiayhteyden avulla sekä harjoittelee käyttämään sanastoja apuna.

**4. lk** Oppilas lukee ja ymmärtää arkipäivän tilanteita ja viestejä. Oppilas harjoittelee päättelemään sanojen merkityksiä kuvien, tuttujen sanojen ja asiayhteyden avulla sekä harjoittelee käyttämään sanastoja apuna.

**5. lk** Oppilas lukee ja ymmärtää lyhyitä, helppoja tekstejä. Oppilas harjoittelee päättelemään sanojen ja yksinkertaisten virkkeiden merkityksiä kuvien, tuttujen sanojen ja asiayhteyden avulla. Oppilas osaa hakea tukea ymmärtämiseen sanastoista.

**6. lk** Oppilas lukee ja ymmärtää erilaisia, helppoja tekstejä. Oppilas osaa päätellä sanojen ja yksinkertaisten virkkeiden merkityksiä kuvien, tuttujen sanojen ja asiayhteyden avulla. Oppilas osaa hakea tukea ymmärtämiseen sanastoista.

**Laaja-alainen osaaminen:** L4

**Kehittyvä kielitaito, taito tuottaa tekstejä**

**T11 tarjota oppilaalle mahdollisuuksia tuottaa puhetta ja kirjoitusta aihepiirejä laajentaen sekä kiinnittäen huomiota myös keskeisiin rakenteisiin ja ääntämisen perussääntöihin**

**3. lk** Oppilas harjoittelee tuottamaan lyhyitä, yksinkertaisia viestejä tutuissa tilanteissa suullisesti ja kirjallisesti.

**4. lk** Oppilas harjoittelee tuottamaan lyhyitä, yksinkertaisia viestejä erilaisissa arkipäivän tilanteissa suullisesti ja kirjallisesti.

**5. lk** Oppilas harjoittelee kertomaan suullisesti ja kirjallisesti itselleen tärkeistä ja jokapäiväisistä asioista käyttäen perussanastoa. Oppilaan kerrontataidot laajenevat.

**6. lk** Oppilas osaa kertoa suullisesti ja kirjallisesti jokapäiväisistä ja itselleen tärkeistä asioista käyttäen selkeitä virkkeitä.

**Laaja-alainen osaaminen:** L3, L4, L5, L7

**Sisällöt vuosiluokittain**

**S1** Kasvu kulttuuriseen moninaisuuteen ja kielitietoisuuteen

**S2** Kielenopiskelutaidot

**S3** Kehittyvä kielitaito: taito toimia vuorovaikutuksessa, taito tulkita tekstejä, taito tuottaa tekstejä

**3. luokka**

**S1**

* englannin kielen näkyvyys lähiympäristössä
* englanninkielisten alueiden kulttuurin vertailu omaan kulttuuriin
* kielitaidon merkitys ja arvostaminen
* arvostava kielenkäyttö vuorovaikutustilanteissa
* miten toimin, jos osaan kieltä vain vähän

**S2**

* opiskelutaidot
* muistiinpainamistekniikat
* vastuu itsestä kielenoppijana

**S3**

* englannin kielen kuunteleminen, puhuminen, lukeminen, kirjoittaminen
* ääntäminen, fonetiikka
* sanasto- ja aihealueiden laajentaminen esim. seuraavista: tervehtiminen, minä itse, perhe, koti, ruoka, koulu, viikonpäivät, pronominit, verbit, adjektiivit
* sanaston valinnan lähtökohtana oppilaiden jokapäiväinen elämänpiiri, kiinnostuksen kohteet ja ajankohtaisuus
* virkkeiden kirjoittamisen perusrakenteita

**4. luokka**

**S1**

* englannin kielen levinneisyys
* englanninkielisten alueiden kulttuurin vertailu omaan kulttuuriin
* kielitaidon merkitys ja arvostaminen
* arvostava kielenkäyttö vuorovaikutustilanteissa

**S2**

* opiskelutaitojen ja muistiinpainamistekniikoiden vahvistaminen
* uusien sanojen ja rakenteiden aktiivinen käyttö
* vastuu itsestä kielenoppijana

**S3**

* englannin kielen kuunteleminen, puhuminen, lukeminen, kirjoittaminen
* ääntäminen, fonetiikka
* sanasto- ja aihealueiden laajentaminen esim. seuraavista: koulu, vapaa-aika, luonto, vuodenajat, verbit, adjektiivit, pronominit, ajanilmaisut.
* sanaston valinnan lähtökohtana oppilaiden jokapäiväinen elämänpiiri, kiinnostuksen kohteet ja ajankohtaisuus
* virkkeiden kirjoittamisen perusrakenteita

**5. luokka**

**S1**

* englannin kielen levinneisyys maailmanlaajuisesti
* englannin kielisten alueiden kulttuurin vertailu omaan kulttuuriin
* kielitaidon merkitys ja arvostaminen
* arvostava kielenkäyttö vuorovaikutustilanteissa

**S2**

* opiskelutaitojen ja muistiinpainamistekniikoiden vahvistaminen
* oman kielitaidon arviointi
* palautteen antaminen ja vastaanottaminen
* vastuu itsestä kielenoppijana

**S3**

* englannin kielen kuunteleminen, puhuminen, lukeminen, kirjoittaminen
* ääntäminen, fonetiikka
* etsitään englanninkielistä aineistoa eri lähteistä
* sanasto- ja aihealueiden laajentaminen esim. seuraavista: matkailu, maat, luonto, verbit, adjektiivit, ajanilmaisut
* sanaston valinnan lähtökohtana oppilaiden jokapäiväinen elämänpiiri, kiinnostuksen kohteet ja ajankohtaisuus
* kielen perusrakenteiden monipuolistaminen

**6. luokka**

**S1**

* englannin kielen levinneisyys maailmanlaajuisesti
* kielitaidon ja kulttuuritaustan merkityksen syventäminen
* havaintoja sanojen lainautumisesta
* arvostava kielenkäyttö monipuolisissa vuorovaikutustilanteissa

**S2**

* opiskelutaitojen ja muistiinpainamistekniikoiden vahvistaminen
* oman kielitaidon arviointi
* palautteen antaminen ja vastaanottaminen
* vastuu itsestä kielenoppijana

**S3**

* englannin kielen kuunteleminen, puhuminen, lukeminen, kirjoittaminen
* ääntäminen, fonetiikka
* etsitään englanninkielistä aineistoa eri lähteistä
* sanasto- ja aihealueiden laajentaminen esim. seuraavista: matkailu, maat, verbit, adjektiivit, ajanilmaisut, tekniikka
* sanaston valinnan lähtökohtana oppilaiden jokapäiväinen elämänpiiri, kiinnostuksen kohteet ja ajankohtaisuus
* kielen perusrakenteiden monipuolistaminen

**Englannin A-oppimäärän oppimisympäristöihin ja työtapoihin liittyvät tavoitteet vuosiluokilla 3–6**

Tavoitteena on, että kielenkäyttö olisi mahdollisimman asianmukaista, luonnollista ja oppilaille merkityksellistä. Työskentelyssä korostuu pari- ja pienryhmätyö sekä yhdessä oppiminen erityyppisissä oppimisympäristöissä. Monikielisyys- ja kielikasvatuksen tavoitteiden saavuttamiseksi tarvitaan opettajien yhteistyötä. Leikin, laulun, pelillisyyden ja draaman avulla oppilaat saavat mahdollisuuden kokeilla kasvavaa kielitaitoaan ja käsitellä myös asenteita. Opetuksessa käytetään monipuolisesti eri viestintäkanavia ja -välineitä. Oppilaita ohjataan aktiiviseen toimijuuteen ja itsenäiseen vastuun ottoon omasta oppimisestaan Eurooppalaisen kielisalkun tai vastaavan työvälineen avulla. Oppilaat tutustuvat ympäröivän yhteisön monikielisyyteen ja -kulttuurisuuteen kotikansainvälisyyden avulla. Heille tarjotaan myös mahdollisuuksia harjoitella kansainvälistä yhteydenpitoa. Englantia käytetään aina kun se on mahdollista.

**Ohjaus, eriyttäminen ja tuki englannin A-oppimäärässä vuosiluokilla 3–6**

Oppilaita ohjataan käyttämään kielitaitoaan rohkeasti. Runsas viestinnällinen harjoittelu tukee oppilaiden kielitaidon kehittymistä. Oppilaita kannustetaan opiskelemaan myös muita koulun tarjoamia kieliä. Oppilaille, joilla on kieliin liittyviä oppimisvaikeuksia, tarjotaan tukea. Opetus suunnitellaan niin, että se tarjoaa haasteita myös muita nopeammin edistyville tai englannin kieltä entuudestaan osaaville oppilaille.

**Oppilaan oppimisen arviointi englannin A-oppimäärässä vuosiluokilla 3–6**

Arviointi on luonteeltaan kannustavaa ja antaa oppilaille mahdollisuuden tulla tietoisiksi omista taidoistaan, kehittää niitä ja painottaa itselleen luontevia ilmaisumuotoja. Monipuolinen arviointi tarjoaa mahdollisuuksia osoittaa osaamistaan myös oppilaille, joilla on kieleen liittyviä oppimisvaikeuksia tai joilla on muulla tavoin kielellisesti erilaiset lähtökohdat. Arvioinnissa välineenä voidaan käyttää esimerkiksi Eurooppalaista kielisalkkua.

Englannin sanallista arviota tai arvosanaa antaessaan opettaja arvioi oppilaiden osaamista suhteessa paikallisessa opetussuunnitelmassa asetettuihin tavoitteisiin. Määritellessään osaamisen tasoa 6. vuosiluokan lukuvuositodistusta varten opettaja käyttää englannin A-oppimäärän valtakunnallisia arviointikriteereitä. Opinnoissa edistymisen kannalta on keskeistä, että oppimista arvioidaan monin eri tavoin myös itse- ja vertaisarvioinnin keinoin ja että arviointi kohdistuu kaikkiin arvioitaviin tavoitteisiin. Arvioinnissa otetaan huomioon kaikki kielitaidon osa-alueet. Niiden arviointi perustuu Eurooppalaiseen viitekehykseen ja sen pohjalta laadittuun suomalaiseen sovellukseen.

*Keski-Savon paikallisessa opetussuunnitelmassa on määritelty väli- ja lukuvuosiarvioinnin tavat. 3.luokalla väliarvointi annetaan arviointikeskustelussa sanallisesti. Muutoin arviointi 3.- 6. luokilla on numeroarviointia.*

**Englannin A-oppimäärän arviointikriteerit 6. vuosiluokan päätteeksi hyvää osaamista kuvaavaa sanallista arviota/arvosanaa kahdeksan varten**

|  |  |  |  |  |  |
| --- | --- | --- | --- | --- | --- |
| Opetuksen tavoite | | Sisältö-alueet | | Arvioinnin kohteet oppiaineessa | Hyvä/arvosanan kahdeksan osaaminen |
| **Kasvu kulttuuriseen moninaisuuteen ja kielitietoisuuteen** | |  | |  |  |
| T1 ohjata oppilasta havaitsemaan lähiympäristön ja maailman kielellinen ja kulttuurinen runsaus sekä englannin asema globaalin viestinnän kielenä*.* | | S1 | | Kielellisen ympäristön hahmottaminen | Oppilas osaa kuvata pääpiirteissään, millaisia kieliä on hänen lähiympäristössään, mitkä ovat maailman eniten puhutut kielet ja miten laajalti levinnyt englannin kieli on. |
| T2 motivoida oppilasta arvostamaan omaa kieli- ja kulttuuritaustaansa sekä maailman kielellistä ja kulttuurista moninaisuutta ja kohtaamaan ihmisiä ilman arvottavia ennakko-oletuksia | | S1 | |  | Ei käytetä arvosanan muodostamisen perusteena. Oppilasta ohjataan pohtimaan kokemuksiaan osana itsearviointia. |
| T3 ohjata oppilasta havaitsemaan kieliä yhdistäviä ja erottavia ilmiöitä sekä tukea oppilaan kielellisen päättelykyvyn kehittymistä | | S1 | | Kielellinen päättely | Oppilas osaa tehdä havaintoja englannin kielen ja äidinkielensä tai muun osaamansa kielen rakenteellisista, sanastollisista tai muista eroista ja yhtäläisyyksistä. |
| T4 ohjata oppilasta ymmärtämään, että englanniksi on saatavilla runsaasti aineistoa ja valitsemaan niistä omaa oppimistaan edistävää, sisällöltään ja vaikeustasoltaan sopivaa aineistoa | | S1 | | Englanninkielisen aineiston löytäminen | Oppilas osaa kertoa, millaista englanninkielistä hänen omaa oppimistaan edistävää aineistoa on saatavilla. |
| **Kielenopiskelutaidot** | |  | |  |  |
| T5 tutustua yhdessä opetuksen tavoitteisiin ja luoda salliva opiskeluilmapiiri, jossa tärkeintä on viestin välittyminen sekä kannustava yhdessä oppiminen | | S2 | | Tietoisuus tavoitteista ja toiminta ryhmässä | Oppilas osaa kuvata opiskelun tavoitteita ja osallistuu ryhmän yhteisten tehtävien tekoon. |
| T6 ohjata oppilasta ottamaan vastuuta omasta kielenopiskelustaan ja kannustaa harjaannuttamaan kielitaitoaan rohkeasti ja myös tieto- ja viestintäteknologiaa käyttäen sekä kokeilemaan, millaiset tavat oppia kieliä sopivat hänelle parhaiten | | S2 | | Kielenopiskelutavoittei-  den asettaminen ja löytäminen | Oppilas asettaa tavoitteita kielenopiskelulleen, harjoittelee erilaisia tapoja opiskella kieliä käyttäen myös tieto- ja viestintäteknologiaa, harjaannuttaa ja arvioi taitojaan |
| **Kehittyvä kielitaito, taito toimia vuorovaikutuksessa** | |  | |  | **Taitotaso A2.1** |
| T7 ohjata oppilasta harjoittelemaan vuorovaikutusta aihepiiriltään monenlaisissa tilanteissa rohkaisten viestinnän jatkumiseen mahdollisista katkoksista huolimatta | | S3 | | Vuorovaikutus erilaisissa tilanteissa | Oppilas pystyy vaihtamaan ajatuksia tai tietoja tutuissa ja jokapäiväisissä tilanteissa sekä toisinaan ylläpitämään viestintätilannetta. |
| T8 rohkaista oppilasta pitämään yllä viestintätilannetta käyttäen monenlaisia viestinnän jatkamisen keinoja | | S3 | | Viestintästrategioiden käyttö | Oppilas osallistuu enenevässä määrin viestintään. Oppilas turvautuu harvemmin ei-kielellisiin ilmaisuihin. Oppilas joutuu pyytämään toistoa tai selvennystä melko usein. Oppilas osaa jonkin verran soveltaa viestintäkumppanin ilmaisuja omassa viestinnässään. |
| T9 tukea oppilaan viestinnän kulttuurista sopivuutta tarjoamalla mahdollisuuksia harjoitella monipuolisia sosiaalisia tilanteita | | S3 | | Viestinnän kulttuurinen sopivuus | Oppilas selviytyy lyhyistä sosiaalisista tilanteista. Oppilas osaa käyttää yleisimpiä kohteliaita tervehdyksiä ja puhuttelumuotoja sekä esittää kohteliaasti esimerkiksi pyyntöjä, kutsuja, ehdotuksia ja anteeksipyyntöjä ja vastata sellaisiin. |
| **Kehittyvä kielitaito, taito tulkita tekstejä** | |  | |  | **Taitotaso A2.1** |
| T10 ohjata oppilasta työskentelemään vaativuudeltaan monentasoisten puhuttujen ja kirjoitettujen tekstien parissa käyttäen erilaisia ymmärtämisstrategioita | | S3 | | Tekstien tulkintataidot | Oppilas ymmärtää helppoja, tuttua sanastoa ja ilmaisuja sekä selkeää puhetta sisältäviä tekstejä. Oppilas ymmärtää lyhyiden, yksinkertaisten, itseään kiinnostavien viestien ydinsisällön ja tekstin pääajatukset tuttua sanastoa sisältävästä, ennakoitavasta tekstistä. Oppilas pystyy hyvin yksinkertaiseen päättelyyn asiayhteyden tukemana. |
| **Kehittyvä kielitaito, taito tuottaa tekstejä** | |  | |  | **Taitotaso A2.1** |
| T11 tarjota oppilaalle mahdollisuuksia tuottaa puhetta ja kirjoitusta laajenevasta aihepiiristä kiinnittäen huomiota myös keskeisiin rakenteisiin ja ääntämisen perussääntöihin | S3 | | Tekstien tuottamistaidot | | Oppilas pystyy kertomaan jokapäiväisistä ja konkreettisista sekä itselleen tärkeistä asioista käyttäen yksinkertaisia lauseita ja konkreettista sanastoa.  Oppilas osaa helposti ennakoitavan perussanaston ja monia keskeisimpiä rakenteita. Oppilas osaa soveltaa joitakin ääntämisen perussääntöjä muissakin kuin harjoitelluissa ilmauksissa. |